Med 20 internationale sejre og 38 internationale podieplaceringer er nordjyske Ulrik Linnemann Danmarks mest succesfulde rallycrosskører. Se med, når han byder inden for til en snak om sportens udvikling, den kommende sæson og hans egne planer for fremtiden. Motorsporten kan være voldsom, og et enkelt løb koster normalt Ulrik Linnmann i omegnen af 100.000 kroner at være med i. - Det er hårdt at se på, og det er også hårdt for bilerne, forklarer Ulrik Linnemann fra sin garage hjemme på sin gård uden for Aars. Pres på de indre organer Bilerne er indrettet med en launch-control, så bilerne kan varme alle sine kræfter op, inden føreren overhovedet har sluppet koblingen. Derefter kan bilen accelere fra 0-100 kilometer i timen på bare to sekunder. - At accelerere med den fart giver nogle enorme pres på ens indre organer, så det kan være svært at trække vejret, og samtidig skal koncentrere sig om at komme foran sine konkurrenter, fortæller Ulrik Linnemann. Ifølge Linnemann er bilerne faktisk hurtigere til at acclerere op til 100 kilometer i timen end en formel-1 bil. Starter talenthold for unge Efter et år med corona, skal der ske noget nyt. Nu har Ulrik Linnemann besluttet sig for at oprette et talentteam. - Som ungdomskører måtte jeg selv gøre mig mine egne erfaringer hele tiden. Jeg føler, at der i rallycross mangler en mentor for de unge kørere, som kan vise dem vejen. En der kan hæve barren en lille smule og gøre det en smule mere professionelt, fortæller han. I første omgang har han valgt at tage to unge mennesker ind, for hvem han har store ambitioner. Han håber, at en af dem kan køre Danmarksmesterskabet hjem. Og så har Linnemann også en anden nyhed at fortælle. Se hele programmet "Linnemann på hjemmbane" øverst i artiklen. Husk, at du altid kan se vores programmer på tv2nord.dk/tv .

Referat:
Danmarks bedste rallycrosskører inviterer indenfor til en snak om motorsporten, inden det i weekenden går løs, når vi på TV2 Nord sender rallycross både lørdag og søndag - direkte fra Nysumbanen ved Hobro.